בסהאנטר

**יונאס אריק אלטברי** (בשוודית: **Jonas Erik Altberg**, נהגה **אלטברי**; נולד ב-22 בדצמבר 1984), הידוע יותר בשם הבמה **בסהאנטר** (**Basshunter**), הוא מפיק, זמר-יוצר ודי ג'יי שוודי, הידוע בעיקר בשל הלהיטים "Boten Anna" ו-"Now You're Gone".

## ביוגרפיה
אלטברג נולד בעיר האלמסטד. הוא התגורר עם הוריו ואחיו הצעיר ליד טילסנד, חוף שוודי מפורסם. בשנת 2001 החל ליצור מוזיקה תחת שם הבמה "Basshunter", דרך תוכנת המחשב Fruity Loops (כיום FL Studio).

*[[The Old Shit]]* הוא שמו של אלבום הרשת הראשון של אלטברג שיצא דרך דף הבית שלו באינטרנט. את אלבומו השני, *[[The Bassmachine]]*, הוא הוציא גם כן בדף הבית באתרו ב-25 באוגוסט 2004. האלבום הוקלט בשנים 2003–2004 וכלל 10 רצועות. לאחר שהפיץ כמה שירי דמו דרך האינטרנט, החל אלטברג לקבל שיחות טלפון ממועדוני ריקודים שביקשו להעסיק אותו בתור די ג'יי.

ביולי 2008 הודיע אלטברג כי אובחן כחולה בתסמונת טורט. ב-3 בינואר 2010 השתתף בתוכנית "האח הגדול" בממלכה המאוחדת, וסיים במקום הרביעי.

ב -15 בדצמבר 2010, אלטברג הואשם על ידי המשטרה בתקיפה מינית לכאורה של שתי מעריצות בהופעה במועדון לילה בקירקדלי, סקוטלנד. הוא שוחרר בערבות וחזר לשוודיה. המנהל שלו הכחיש את ההאשמות וטען שהן "שקר מוחלט". ב-12 בינואר 2011, בדיון בבית המשפט, הכחיש אלטברג את הטענות נגדו, וביוני של אותה שנה בית המשפט פסל את גרסת התביעה כלא אמינה וזיכה אותו.

## קריירה
### 2006-2007: אלבום בכורה
באפריל 2006 הוא חתם על חוזהו הראשון עם וורנר מיוזיק, וב-29 במאי הוציא את אלבום האולפן הראשון *[[LOL (אלבום של בסהאנטר)|<(^^,)> LOL]]*. לאחר מכן הוציא את הסינגל הראשון שלו, "Boten Anna" ("הבוט אנה"). השיר הפך ללהיט מיידי בסקנדינביה והיה השיר הראשון בשפה השוודית שהגיע למקום הראשון במצעד 40 הגדולים ההולנדי. הסינגל השני שיצא מהאלבום היה "Vi sitter i Ventrilo och spelar DotA" ("דוטה" על שם משחק המחשב), אשר הפך גם הוא ללהיט ברחבי אירופה.

### 2008-2009: אלבום שני
ב-14 ביולי 2008 הוציא אלטברג את אלבומו השני, *[[Now You're Gone - The Album]]*, שהיה אלבומו הראשון ששיריו באנגלית. הסינגל הראשון שיצא היה "Now You're Gone". השיר הפך ללהיט ובמהרה הגיע לראשי המצעדים ואף נשאר במקום הראשון במשך 5 שבועות. הקליפ היה הראשון מסדרה של קליפים אשר כיכבה בהם השחקנית והזמרת איילר ליי ומספרים סיפור של בחורה אשר פוגשת בחור ועד מהרה השניים הופכים לסיפור אהבה לחיובי ולשלילי. הסינגל השני היה "All I Ever Wanted", אשר יצא בסמוך לצאת האלבום וזכה להצלחה רבה כמו קודמו. השיר "Sverige" ("שוודיה") של אלטברג שימש כשיר "היום הבינלאומי" של המחנה השוודי חלונדן (Sjölunden) במינסוטה בשנת 2008. באותה השנה, הפיק עבור הדוגמנית והזמרת אלינה פושקאו כמה רמיקסים לשירה "".

הסינגל השלישי היה "Please Don't Go", שיצא בשוודיה בלבד והגיע למקום השישי, השיר תוכנן לצאת גם באירופה אך לא שוחרר בשל בעיות טכניות. הסינגל הרביעי שיצא היה "Angel in the Night". הקליפ של השיר הוקרן לראשונה ב-22 באוגוסט 2008. הסינגל שיצא בעקבותיו היה "I Miss You", ב-15 בדצמבר. הסינגל החמישי שיצא מהאלבום היה "Walk on Water" שיצא ב-6 באפריל 2009 והיה הראשון שהקליפ שלו לא היה קשור עלילתית לקודמיו. אחריו יצא מגה-מיקס של ארבעת הקליפים הקודמים.

### 2009: אלבום שלישי
אלבומו השלישי שנקרא *[[Bass Generation]]* יצא ב-28 בספטמבר 2009. הסינגל הראשון מתוכו יצא לרדיו שבוע קודם לכן ונקרא "Every Morning". הסינגל הגיע למקום ה-17 במצעדים. ב-30 בנובמבר יצא הסינגל השני מהאלבום שהיה "I Promised Myself". שני הקליפים של האלבום היו המשך עלילתי לשירים מאלבומו הקודם של אלטברג.

### 2010-הווה: אלבום רביעי
במהלך שנת 2010 עבד אלטברג על אלבומו הרביעי והסינגל הראשון מהאלבום היה "Saturday", שיצא ב-5 ביולי 2010. ב-20 באפריל 2011 יצא השיר "Fest i hela huset". ב-9 באפריל 2012 יצא הסינגל השלישי של אלטברג הנקרא "Northern Light". ב-18 בנובמבר יצא הסינגל הרביעי שנקרא "Dream on the Dancefloor".

ב-13 במאי 2013 יצא אלבום הסטודיו הרביעי של אלטברג ונקרא *[[Calling Time]]*. ב-20 ביוני 2013 יצא הסינגל החמישי שהיה "Crash & Burn". הסינגל השישי אשר נקרא "Calling Time" יצא ב-27 בספטמבר.

ב-2020, הוא היה אחד מהכותבים של השיר "Shut Up Chicken" של אל קפון.

ב-2022 הקליט וידאו קליפ חדש לשיר "Vi sitter i Ventrilo och spelar DotA", כפרומו לעונה השנייה של סדרת האנימציה .

## דיסקוגרפיה
### אלבומי סטודיו
* 2004: *[[The Bassmachine]]*
* 2006: *[[LOL (אלבום של בסהאנטר)|(,^^) LOL]]*
* 2008: *[[Now You're Gone - The Album]]*
* 2009: *[[Bass Generation]]*
* 2013: *[[Calling Time]]*

### אלבומי אוסף
* 2006: *[[The Old Shit]]*
* 2012: *[[The Early Bedroom Sessions]]*

### סינגלים
* 2006: "Boten Anna"
* 2006: "Vi sitter i Ventrilo och spelar DotA"
* 2006: "ג'ינגל בלז"
* 2006: "Vifta med händerna"
* 2007: "Now You're Gone"
* 2008: "Please Don't Go"
* 2008: "All I Ever Wanted"
* 2008: "Angel in the Night"
* 2008: "Russia Privjet (Hardlanger Remix)"
* 2008: "I Miss You"
* 2009: "Walk on Water"
* 2009: "Al final"
* 2009: "Every Morning"
* 2009: "I Promised Myself"
* 2010: "Saturday"
* 2011: "Fest i hela huset"
* 2012: "Northern Light"
* 2012: "Dream on the Dancefloor"
* 2013: "Crash & Burn"
* 2013: "Calling Time"
* Elinor" :2013"
* Masterpiece" :2018"
* Home" :2019"
* Angels Ain't Listening" :2020"
* Life Speaks to Me" :2021"
* End the Lies" :2022"
* 2023: "Ingen kan slå (Boten Anna)"

## קישורים חיצוניים

* 

*
קטגוריה:אמנים שוודים הידועים בשם במה
קטגוריה:זמרים שוודים
קטגוריה:מתחרי האח הגדול (בריטניה)
קטגוריה:תקליטנים שוודים
קטגוריה:זוכי פרס המוזיקה העולמי: סקנדינבים
קטגוריה:פזמונאים שוודים
קטגוריה:אנשים עם תסמונת טורט
קטגוריה:שוודים שנולדו ב-1984